
SØGER  LÆRDOM  VED  LÆSNING  OG  VED  TRO 


NUMMER    17 


1.  SEPTEMBER  1928 


77.  AARGANG 


PRÆSIDENT  WIDTSOE'S  BESØG  I 
DANMARK. 


Den  Danske  Mission  havde  den  Glæde  og  Ære  at  have  Be- 
sog  af  Præsidenten  over  den  Europæiske  Mission,  Apostel 
John  A.  Widtsoe,  der  ankom  til  Kobenhavn  via  Esbjerg  Tors- 
dag Morgen  den  9.  August. 

Da  Præsident  Widtsoes  Komme  til  Kobenhavn  var  bleven 
gjort  den  københavnske  Presse  bekendt  ved  specielle  Ind- 
bydelser til  dens  Repræsentanter  om  at  overvære  Moderne, 
hvor  Præs.  Widtsoe  vilde  tale,  og  hvor  han  kunde  træffes,  havde 
adskillige  Journalister  givet  Mode  Torsdag  Morgen  for  at  faa 
et  Interview  med  ham,  og  for  forste  Gang  i  den  Danske  Mis- 
sions Historie  blev  disse  Interviews  publiceret  temmelig  ufor- 
beholdne og  nogle  af  dem  endda  uden  de  sædvanlige  sar- 
kastiske Kommentarer  angaaende  »Mormonerne«.  Et  af  Bla- 
dene skriver  saaledes  om  Præsident  Widtsoe:  »Dr.  Widtsoe  er 
en  meget  prominent  Mand  indenfor  Mormonkirken,  han  er 
saaledes  en  af  Kirkens  tolv  Apostle,  men  af  Profession  er  han 
Professor  i  Kemi  og   anses  indenfor  visse  Omraader  for  at 

være  en  stor  Ekspert,  som  de  Forenede  Staters  Fællesstyrelse 
ofte  konsulterer  i  Spørgsmaal  vedrørende  Overrisling  af  tort 
Land.  Om  dette  Emne  har  Professoren  skrevet  flere  Boger,  der 
er  oversat  paa  Alverdens  Sprog.« 

Under  store  Overskrifter  som:  »Europas  Mormonpræsident 
i  København«,  »Mormonernes  Øverste  ankom  i  Morges  til  Ko- 
benhavn« o.  s.  v.,  var  Præsident  Widtsoes  Komme  derfor  bleven 
bekendtgjort  i  den  københavnske  Presse  tillige  med,  at  hans 
Billede  og  et  Interiørbillede  af  den  store  Sal  i  Korsgade  11 
fandtes  paa  fremtrædende  Steder  i  Bladene. 

Præsident  Widtsoes  Besøg  i  Danmark  havde  været  imøde- 
set længe  med  stor  Forventning,  og  det  var  derfor  med  Glæde, 
at  vi  bød  ham  Velkommen  ved  Ankomsten  til  København. 
Paa  Grund  af  den  knappe  Tid,  Præsident  Widtsoe  kunde  afse 
til  sit  Besøg  i  Danmark,  blev  alle  de  i  den  Danske  Mission 
virkende  Missionærer  indkaldt  til  en  Missionær-Konference  i 
København. 

Der  afholdtes  Søndagsskole  søm  sædvanlig  Søndag  Formid- 
dag Kl.  10,30.  Salen  var  smukt  dekoreret  med  et  Væld  af 
Blomster  og  Planter,  medens  selve  Forhøjningen  var  draperet 
med  danske,  amerikanske  og  norske  Flag.  Paa  Sangkorets 
Pladser  sad  alle  Missionærerne  i  den  Danske  Mission  samt 
fire  fra  Sverige.  Da  Præsident  Widtsoe  traadte  ind  i  Salen, 
rejste  den  talrige  Forsamling  sig  som  et  Ærbødighedstegn  til 
ham.  Ved  Slutningen  af  Søndagsskolen,  hvor  alle  de  forskel- 
lige Klasser  havde  været  besøgte,  udtalte  Præs.  Widtsoe  sin 
Glæde  ved  at  være  tilstede,  og  at  Københavns  Grens  Søndags- 
skole var  den  største,  han  havde  set  i  den  Europæiske  Mis- 
sion. Der  var  197  tilstede. 

Efter  Søndagsskolen  blev  Præsident  Widtsoe,  Missionærerne 
og  alle  udenbys  Søskende  samt  Søskende  fra  Sverige  inviteret 
ned  i  den  lille  Sal  til  en  Middag,  der  var  arrangeret  af  de  fem 
Organisationer  i  Københavns  Gren.  Salen  og  Bordet  var  nyde- 
ligt dekoreret  med  Blomster  samt  røde,  hvide  og  blaa  Bændler 
langs  Bordkanten.  Et  »Velkommen«  flammede  med  store  Bog- 
staver for  Enden  af  Salen. 

Sondag  Eftermiddag  Kl.  2  afholdtes  et  Mode,  hvortil  i  Sær- 
deleshed Kirkens  Medlemmer  var  indhudte,  og  en  ret  talrig 
Forsamling  var  tilstede.  Folgende  Missionærer  udtalte  sig  i 
Korthed:  Præs.  Chr.  Dausel,  Aalborg  Distrikt,  Anders  P.  An- 
dersen, Glarence  B.  Jacobs,  Douglas  Thomsen,  Orval  D.  lien- 
son,  Præs.  Heber  J.  Olsen,  Malmø  Distrikt,  hvorefter  Præ- 
sident Widtsoe  talte  til  Medlemmerne  om  deres  Pligter.  Her- 
ren ønsker,  udtalte  han,  at  vi  lever  et  rent  og  dydigt  Liv,  og 
al  vi  holder  hans  Bud,  betaler  vor  Tiende,  holder  Visdoms- 
ordet  saaledes,  at  Herrens  Aand  kan  bo  og  virke  i  os.  Vær 
med  til  at  udføre  Missionsarbejde,  hvor  Lejlighed  gives.  Sæt 
et  Eksempel  saaledes,  at  Verden  maa  forstaa,  at  »Mormonis- 
men« gør  »daarlige  Mennesker  gode  og  gode  Mennesker 
bedre«.  Tilstede  193. 

Sondag  Aften  begyndte  Folk  allerede  at  strømme  ind  længe 
før,  Mødet  begyndte,  og  snart  var  hver  eneste  Siddeplads  op- 
taget. Distriktspræsident  Philip  Jensen  talte  først  og  henledte 
sine  Bemærkninger  til  Frafaldet  fra  Kristi  Kirke  og  bar  Vid- 
nesbyrd om  Evangeliets  Gengivelse  ved  Profeten  Joseph 
Smith.  Missionspræsident  Joseph  L.  Petersen  var  næste  Taler 
og  omtalte  Guddommen.  Forklarede,  hvorfor  vi  tror  paa,  at 
Gud  er  en  Personlighed  med  et  Legeme  af  Kød  og  Ben,  og  at 
der  er  tre  Personer  i  Guddommen.  Præsident  John  A.  Widtsoe 
talte  om  »Mormonismens  Frugter  og  Bestræbelser«.  I  tidligere 
Dage,  udtalte  han,  havde  Folk  en  ganske  mærkværdig  Op- 
fattelse af  »Mormonerne«;  men  formedelst  de  mægtige  Sving, 
Udviklingen  har  taget,  og  de  bedre  Færdselsmidler,  der  er  til- 
vejebragte, var  der  Tusinder,  der  havde  besøgt  Utah  og  »Mor- 
monerne« og  faaet  en  dybere  og  bedre  Forstaaelse  af  dette 
Folk.  De  havde  fundet  et  Folk,  der  var  tolerante,  der  elskede 
Friheden,  der  levede  et  sundt  og  kysk  Liv.  Der  findes  blandt 
dette  Folk  nogle  af  de  bedste  Skoler,  Universiteter  og  andre 
Læreanstalter,  der  kan  findes  i  Verden.  Statistiken  viser,  at 
ca.  70  pCt.  af  Kirkens  Medlemmer  ejer  deres  egne  Hjem. 
Fødselsprocenten     er     højere,     Dødelighedsprocenten     lavere 

blandt  Mormonerne.  Og  hvad  er  Resultatet?  En  Generation  er 
opvokset  af  stærke,  maalbevidste  Mænd  og  Kvinder,  rene  paa 
Sjæl  og  Legeme.  Og  det  er  disse,  der  bliver  sendt  ud  blandt 
eder,  ikke  for  at  høste  Ære  og  Guld,  men  for  at  bære  Vidnes- 
byrd om  Jesu  Kristi  Evangelium  og  for  at  gøre  Menneskene 
bedre  ved  at  hore  og  annamme  Evangeliet.  Bar  et  stærkt  og 
gribende  Vidnesbyrd  om,  at  Gud  lever,  og  at  Jesus  Kristus  er 
hans  enbaarne  Son  i  Kødet  og  om  Evangeliets  Gengivelse  til 
Jorden  i  disse  de  sidste  Dage.  —  Der  var  350  tilstede,  hvoraf 
over  Halvdelen  var  Fremmede. 

Mandag  Formiddag  og  Eftermiddag  afholdtes  et  Missionær- 
møde,  hvor  Tiden  brugtes  til  Drøftelse  af  forskellige  Proble- 
mer henhørende  til  Missionsarbejdet,  hvorefter  Præsident 
John  A.  Widtsoe  og  Joseph  L.  Petersen  gav  Raad  og  Instruk- 
tioner til  Missionærerne.  Foruden  Præs.  Widtsoe,  Præs.  Peter- 
sen og  Str.  Petersen  var  der  30  Missionærer  fra  Zion  tilstede, 
der  alle  virker  i  den  Danske  Mission. 

Præsident  Widtsoe  forlod  Danmark  Mandag  Aften  for  at 
besoge  den  Norske  og  Svenske  Mission,  men  forinden  sin  Af- 
rejse udtalte  han  sin  Paaskønnelse  for  alt,  hvad  der  var  gjort 
for  at  gøre  hans  Ophold  i  Danmark  saa  interessant,  samt  sin 
dybe  Taknemmelighed  til  Søskende,  der  havde  medvirket  ved 
Dekorationen  af  Salen,  og  for  Maaltiderne,  der  var  serveret. 
Ligeledes  til  Sangkoret,  der  havde  medvirket  ved  Moderne  med 
dets  smukke  Sange.  Præs.  Widtsoe  udtalte  ligeledes  sin  Glæde 
og  Tilfredshed  med  Arbejdet  og  Udsigterne  for  Fremtiden  i 
den  Danske  Mission  samt  haabede  snart  at  kunne  besoge 
Danmark  igen. 

Under  Præs.  Widtsoes  Besøg  blev  Kirkens  nye  Byggegrund 
inspiceret,  og  alle  Planerne  til  Opforeisen  af  den  nye  Kirke- 
bygning og  Hovedkvarter  for  den  Danske  Mission  blev  grun- 
digt gennemgaaet.  Præsident  Widtsoe  udtalte  Ønsket  om,  at 
de  nuværende  Planer  blev  forbedret  saaledes,  at  den  Danske 
Mission  vilde  have  et  absolut  tidssvarende  og  tilfredsstillende 
Hovedkvarter  og  Modehus.  p/i  j 

PASSERER  ET  HUNDREDE. 

Der  er  nu  101  organiserede  Stave  i  Jesu  Kristi  Kirke  af 
Sidste  Dages  Hellige.  De  fem  Snese  var  passeret  Sondag  den 
1.  Juli  1928,  da  Præsident  Heber  J.  Grant  og  andre  af  Kirkens 
Hoved-Autoriteter  mødte  med  Medlemmerne  af  Alpine  Stav 
og  dannede  to  nye  Stave,  saaledes  at  der  blev  tre  i  Stedet  for 
som  forhen  en.  Forandringen  var  foraarsaget  paa  Grund  af  den 
stærke  Vækst  i  Befolkningen  paa  denne  Egn  og  Nødvendig- 
heden af  mere  intimt  og  direkte  Opsyn  med  Medlemmerne  af 
Kirken,  som  lever  paa  denne  Egn,  der  tidligere  udgjorde 
Staven,  fra  hvilken  den  kirkelige  Deling  blev  foretaget. 

For  næsten  25  Aar  siden  saa  Kirken  Nødvendigheden  af  en 
mindre  territorial  Inddeling  og  begyndte  dette  Arbejde  med 
at  dele  den  gamle  Salt  Lake  Stav,  der  en  Gang  omfattede  hele 
Territoriet  indenfor  Salt  Lake  Amts  geografiske  Grænser. 
Dette  blev  efterfulgt  ved  at  dele  andre  Stave,  hvor  Tilstanden 
syntes  at  retfærdiggøre  en  saadan  Forandring  —  et  Arbejde, 
der  har  været  til  stor  Fordel  for  Folket  i  disse  Stave  og  har 
tilvejebragt  et  nærmere  og  mere  virkningsfuldt  Samarbejde 
mellem  Kirkens  Medlemmer  og  de  præsiderende  Autoriteter. 

Der  er  nu  noget  mere  end  et  Tusind  Wards  (Sogne)  og  uaf- 
hængige Grene  i  de  organiserede  Stave,  der  alle  er  mere  eller 
mindre  fuldt  ud  organiserede,  og  dette  giver  en  vældig  Hær 
af  Mænd  og  Kvinder,  der  er  virksomme  i  Kirkens  Arbejde. 
Læg  saa  til  dette  de  almindelige  Medlemmer,  der  maaske  ikke 
direkte  er  knyttet  til  de  officielle  Ledere  i  de  forskellige  Or- 
ganisationer, saa  faar  man  en  temmelig  god  Forstaaelse  af 
Pligterne  og  Arbejdet  udfort  af  dem,  der  udgør  det  virk- 
somme Medlemsskab  i  Kirken.  Sikkerligt,  Zion  vokser  og  ud- 
vider sine  Grænser  hurtigt  samtidig  med  den  gode  Indflydelse 
fra  de  forskellige  Forgreninger  i  Kirkens  Virksomhed. 

Desevel  Xews. 

HVAD  UTAH  PRODUCERER. 

Indtægterne  ved  Utahs  Landbrug  beløber  sig  til  mere  end 
375  Mill.  Kr.  aarlig.  Kvæg-  og  Faareavlen  til  940  Mill.  Kr.,  og 
Fabrikkernes  Produkter  giver  Staten  en  Indtægt  af  1125  Mill. 
Kr.  aarlig. 

Utah  er  Nr.  2  af  alle  Stater  i  de  Forenede  Stater  i  Produk- 
tion af  Sølv,  Nr.  3  i  Bly,  Nr.  4  i  Kobber,  Nr.  6  i  Guld. 

Nogle  af  de  bedste  og  fineste  Bygningssten  i  Verden  findes 
i  Utah.  Granit,  Sandsten  og  forskellige  Arter  Marmor  og  lige- 
ledes Onyx-Sten  findes  i  rigelig  Mængde. 

Næsten  enhver  kendt  Kornsort  kan  trives  og  vokser  i  Staten. 
Gennemsnitsafgrøden  for  Havre  er  50  bushels  (1  bushel  ca. 
1  Skæppe)  pr.  acre  Land;  Byg  44  bushels.  Utah  staar  som 
Nr.  2  i  Kartoffelavl  i  de  Forenede  Stater. 

Utah  producerer  aarligt  saa  megen  henkogt  Mælk  i  Daaser, 
at  der  kunde  dannes  en  Linie  af  Daaser  fra  Salt  Lake  City, 
Utah,  til  Paris,  Frankrig. 


HVORFOR  JEG  TROR  PAA  MORMONS  BOG. 

(Nephi  Jensen  i  »The  Deseret  News«.) 

Et  af  de  bedste  Beviser  paa  Sundheden  i  »Mormonerne«s 
Liv  er  den  Kendsgerning,  at  Præsterne  i  de  forskellige  sek- 
teriske Trossamfund,  der  findes  blandt  »Mormonerne« s  Kolo- 
nier, meget  sjældent  udtaler  nogen  haard  Kritik  over  »Mor- 
monismen«. Den  gamle  Tidsfordriv  at  »afsløre«  »Mormoner- 
ne« s  Religion  er  saa  at  sige  forsvunden.  Det  er  rimeligt  at 
antage,  at  den  høje  Standard  i  »Mormonerne« s  Liv  er  tildels 
ansvarlig  for  denne  Forandring. 

Men  der  er  endnu  en  eller  to  af  de  lokale  protestantiske 
Præster  (Salt  Lake  City),  der  ikke  helt  kan  modstaa  Fristel- 
sen til  at  latterliggøre  Historien  om  Guldpladerne.  En  af  disse 
Kritikere  har  saa  sent  som  i  Aaret  1927  forsøgt  paa  at  gøre 

Joseph  Smiths  Historie  om,  hvorledes  han  fik  Guldpladerne, 
latterlig.  Han  citerer  Tallene  angaaende  Pladernes  Slorrelse 
og  paastaar  da,  at  de  maatte  veje  ca.  600  Pund! 

I  det  Møde,  hvor  Præsten  fremkom  med  denne  Paastand, 
var  der  en  ung  »Mormon«,  der  ikke  var  videre  stærk  i  Troen. 
Præstens  Udregninger  af  Pladernes  Vægt  var  saa  ulogiske,  at 
den  unge  Mands  Tro  næsten  var  bragt  tilbage  i  dens  rette 
Plads.  Han  gik  hjem  og  fortalte  sin  Fader,  at  Prædikantens 
Udregninger  var  taabelige. 

Jeg  har  virkelig  hort  Mænd,  der  glatvæk  paastaar,  at  Pla- 
derne maa  have  vejet  en  800  Pund.  Hvad  er  Kendsgerningen 
angaaende  dette  Punkt?  Profeten  fortæller  os,  at  Pladerne 
var  i  Størrelse  6X8  Tommer  og  udgjorde  en  Bogform  6  Tom- 
mer tyk.  35  20-Dollar  Guldstykker  vil  dække  en  Plade  paa 
7X8  Tommer.  Det  vil  tage  48  af  saadanne  Guldstykker  til  at 
faa  en  Tykkelse  paa  4  Tommer.  48  Gange  35  Stykker  vil  give 
os  en  Guldmasse  4  Tommer  tyk.  Et  20-Dollar  Guldstykke  vejer 
2  U/2  Pennys  Vægt  (amerikansk),  saa  at  Guldmassen  7X8 
stort  og  4  Tommer  tyk  vil  veje  123  Pund  (amerikansk). 

Pladerne  var  dog  ikke  af  purt  Guld.  Nephis  Plader  var  lavet 
af  Erts  (Ore).  Moroni  nævner  ogsaa  Erts  (Ore)  som  det  Sub- 
stans, hans  Plader  var  lavet  af.  Pladerne  indeholdt  uden 
Tvivl  en  Kobberblanding.  Kobber  er  lettere  end  Guld.  Yder- 
mere var  et  stort  Kvantum  Guld  skaaret  væk  ved  Graveringen 
paa  Pladerne.  Saa  alt  iberegnet  vilde  Pladerne  have  vejet  ca. 
50  Pund. 

Kendsgerningen,  at  disse  Plader  virkelig  eksisterede,  er  saa 
grundfæstet,  at  man  kunde  ligesaa  vel  benægte  alle  menneske- 
lige Vidnesbyrd  og  den  almindelige  Orden,  som  vi  Mennesker 
lever  og  arbejder  under,  som  man  med  Rimelighed  kan  kuld- 
kaste Historien  om  Pladerne.  Otte  ærbare,  kristne  Gentlemen 
giver  os  følgende  alvorlige  Vidnesbyrd  om  Pladerne: 

»Det  være  herved  vitterligt  for  alle  Slægter,  Stammer,  Tungemaal 
og  Folk,  til  hvem  dette  Værk  monne  komme,  at  Joseph  Smith  jun., 
Oversætteren  af  dette  Værk,  har  vist  os  de  omtalte  Plader,  hvilke 

have  Udseende  af  Guld;  og  saa  mange  af  Pladerne,  som  ovennævnte 
Smith  har  oversat,  have  vi  herørt  med  vore  Hænder;  og  vi  saa  og- 
saa  Indgravningerne  derpaa,  hvilket  altsammen  har  Udseende  af 
ældgammelt,  besynderligt  udført  Arbejde.  Og  dette  bevidne  vi  med 
alvorlige  og  besindige  Ord,  at  ovennævnte  Smith  har  vist  os  de 
omtalte  Plader;  thi  vi  have  set  og  løftet  dem  og  vide  med  Vished. 
at  samme  Smith  har  dem.  Og  vi  give  vore  Navne  til  Verden  for 
at  bevidne  for  Verden,  hvad  vi  have  set,  og  vi  lyve  ikke,  Gud  er 
vort  Vidne. 

Christian  Whitmer.  Hiram  Page. 

Jacob  Whitmer.  Joseph  Smith  sen. 

Peter  Whitmer  jun.  Hyrum  Smith. 

John  Whitmer.  Samuel  H.  Smith.« 

Der  er  kun  en  af  tre  mulige  Slutninger,  vi  kan  komme  til 
angaaende  denne  meget  bemærkelsesværdige  Erklæring: 
1)  Alle  otte  Mænd  var  bedragne;  2)  de  var  alle  bevidste  Be- 
dragere; 3)  de  fortalte  alle  Sandheden.  Hvilken  er  den  mest 
fornuftige  Slutning  at  drage? 

Kan  det  fremhæves  med  god  Grund,  at  disse  Mænd  var  be- 
dragne? Kan  det  paastaas,  hvis  man  vil  bruge  sin  sunde  For- 
nuft, at  de  var  vildledte?  Men  de  vidner  om  en  mirakulos  Til- 
dragelse, vil  Tvivleren  sige,  og  Renan,  Hume  og  Huxley  og 
alle  de  forskellige  Tænkere  siger,  at  alle  Vidnesbyrd  af  den 
Slags  skal  man  være  mistænksomme  overfor.  Men  lad  os  se. 
Vidner  disse  otte  Mænd  om  noget  overnaturligt?  Er  der  noget 
mirakuløst  ved  at  se  en  Bunke  Guldplader?  Er  det  et  Mi- 
rakkel  at  bolde  saadanne  Plader  i  Hænderne?  Hvad  disse 
Mænd  højtideligt  bekræfter,  skete  i  det  klare  Dagslys.  De  var 
ikke  i  en  Trance.  De  var  ikke  hypnotiseret.  De  saa  ikke  et 
Syn.  Ingen  Engle  eller  Aander  aabenbarede  sig  for  dem.  Der 
er  ikke  en  eneste  overnaturlig  Omstændighed  ved  hele  Af- 
færen. De  saa  med  deres  egne,  naturlige  Øjne.  De  folte  og 
holdt  paa  Pladerne  med  den  ganske  almindelige  og  naturlige 
Folelsessans. 

Hvis  f.  Eks.  en  Sag  er  oppe  for  Retten  angaaende  Salget 
af  et  Kvantum  Guld.  Vedkommende,  der  er  sagsøgt  for  Salgs- 
prisen, benægter  i  Retten,  at  Anklageren  nogensinde  har  været 

i  Besiddelse  af  Guld.  Anklageren  fører  da  frem  for  Retlen  otte 
ærbare  Mænd,  den  ene  efter  den  anden,  som  Vidner.  Hver  af 
dem  vidner  bestemt,  at  de  saa  Anklageren  nogle  faa  Minutter 
før,  Guldet  blev  leveret,  med  et  Kvatum  Guld-Tabletter  i  sin 
Besiddelse.  Hver  eneste  af  dem  bevidner,  at  de  havde  berørt 
Guld-Tabletterne.  Ved  Vidneafhøringens  Slutning  staar  Sag- 
føreren, der  er  Defensor  for  Anklagede,  frem  og  begynder 
med  stor  Alvor  at  paavise,  at  alle  disse  Mænd  var  bedragne. 
Hvad  vilde  man  tænke  om  Rimeligheden  af  en  saadan  Paa- 
stand? Kunde  man  tænke,  at  hans  Argumenter  var  fornuftige? 
Kunde  man  anse  ham  for  at  være  en  oprigtig  Mand?  Vilde 
man  ikke  føle,  at  hvis  Lejlighed  tilbød  sig,  vilde  han  forsøge 
at  bevise,  at  sort  er  hvidt. 

Hvis  otte  Mænd  alle  kan  blive  bedragne  angaaende  en  saa 
almindelig  Ting  som  at  have  set  noget  Guld,  og  hvis  de  alle 
kan  være  bedragne  med  Hensyn  til  Pladerne  og  Berørelsen 
af  disse,  da  er  vi  tvungne  til  at  sige,  at  alle  Menneskers  Vid- 
nesbyrd er  yderst  upaalidelige. 

Men  var  alle  disse  Mænd  bevidste  Bedragere?  Før  det  med 
nogen  som  helst  Rimelighed  kan  paastaas,  at  disse  Mænd  løj, 
maa  man  udfinde  et  logisk  Motiv  for,  at  de  gjorde  dette. 
Menneskelig  Natur  er  indrettet  saaledes,  at  otte  Mænd  med  en 
sund  Intelligens  og  en  Gennemsnitskarakter  ikke  tilsammen 
bliver  enige  om  at  fortælle  den  samme  Løgn  angaaende  en 
Sag  af  stor  Vigtighed  —  bare  for  at  fortælle  en  Løgn.  Hvis 
disse  Mænd  løj,  saa  gjorde  de  det  med  et  eller  andet  lavt 
Motiv  for  Øje.  De  maa  have  forventet  at  faa  noget  for  deres 
Usandfærdighed.  Men  hvad  kunde  de  have  forventet  at  mod- 
tage ved  at  forøve  et  saa  mægtigt  Bedrageri?  Ikke  Penge  eller 
Ejendom.  Hverken  Joseph  Smith  eller  hans  Paarorende  var 
i  Stand  til  at  betale  dem  for  at  lyve.  Kunde  de  have  forventet 
verdslig  Ære  og  Berømmelse  for  deres  Usandhed?  Det  kunde 
de  ikke;  thi  Joseph  Smith  var  uden  Indflydelse  og  Magt  i 
Verden.  Hans  Navn  var  kendt  for  Ondt  paa  Grund  af  hans  For- 
bindelse med  Mormons  Bog.  Alt,  de  paa  nogen  Maade  kunde 

vente  ved  alvorligt  at  forsikre  om  Tilstedeværelsen  af  Guld- 
pladerne, var  Verdens  Haan  og  Spot.  Saa,  hvis  disse  Mænd 
loj  med  Vilje,  da  løj  de  kun,  for  at  de  kunde  nedbringe 
Menneskehedens  Had  over  deres  Hoveder.  En  saadan  Ting  er 
utænkelig.  Det  er  absolut  i  Modstrid  med  alt,  hvad  vi  kender 
til  menneskelig  Natur.  Det  er  uforeneligt  med  vore  sunde 
Fornuftprinciper. 

At  Joseph  Smith  virkelig  havde  Plader  af  en  eller  anden 
Slags  er  praktisk  indrømmet  af  en  Del  Kritikere  af  »Mormo- 
nismen«. Daniel  P.  Kidder  i  sit  Værk  »Mormonisme«,  publi- 
ceret i  1842,  i  sine  Kommentarer  om  Vidnernes  Vidnesbyrd, 
siger:  »At  disse  Mænd  kan  have  set  Plader  er  meget  muligt 
—  —  at  Smith  viste  dem  Plader,  der  for  uvidende  Mænd 
havde  Udseende  af  Guld,  er  let  nok  at  tro;  og  hvis  han  havde 
fabrikeret  disse,  vilde  det  ikke  have  været  nogen  større  Grad 
af  Genealitet.« 

Professor  J.  B.  Turner  i  »Mormonism  in  all  Ages«,  publi- 
ceret 1842,  bruger  den  samme  Teori  med  Hensyn  til  Vidnes- 
byrdet af  de  otte  Vidner:  »Vi  er  ikke  alene  villige,  men  ivrige 
til  at  indromme,  at  Smith  viste  nogle  Plader  af  en  Slags,  og 
at  de  (de  otte  Vidner)  i  Virkeligheden  bevidner  en  Sandhed 
saa  godt,  som  de  er  i  Stand  til  at  vide  det.« 

John  Hyde  i  sit  Værk  »Mormonism,  Its  Leaders  and  De- 
signs« (Mormonismen,  dens  Ledere  og  Planer),  publiceret 
1857,  siger:  »Enhver  omhyggelig  Læser  er  tvungen  til  at  tro, 
at  Joseph  Smith  havde  nogle  Plader  af  en  Slags.« 

Hvis  der  er  noget  i  Menneskets  Historie,  der  kan  begrundes 
som  absolut  sikkert,  da  er  det  ud  over  al  Tvivl  og  Diskussion, 
at  Joseph  Smith  virkelig  havde  Plader,  der  »havde  Udseende 
af  Guld«,  og  at  der  paa  disse  Plader  var  »Indgravninger«,  der 
havde  Udseende  af  ældgammelt,  besynderligt  Arbejde«.  Der 
er  ingen  holdbar  Teori,  der  kan  omstyrte  disse  to  Kendsger- 
ninger. Den,  der  forkaster  disse  to  Kendsgerninger,  kan  ikke 
tage  Tilflugt  til  Humes  berømte  Argument  mod  Tilliden  til 
Vidnesbyrd  angaaende  Mirakler.  Thi  disse  otte  Mænd  vidner 

ikke  om  noget  mirakuløst.  De  simpelthen  bekræfter  en  Kends- 
gerning, der  hændte  ved  det  klare  Dagslys.  De  var  ikke  be- 
dragne.  Det  er  utænkeligt,  at  otte  Mænd  kunde  vildledes  an- 
gaaende  en  saa  ligefrem  Sag  at  se  og  berore  Plader,  der 
»havde  Udseende  af  Guld«  med  »ældgamle  Indgravninger« 
paa  dem.  De  fortalte  ikke  Usandhed.  Der  er  intet  muligt  Mo- 
tiv, der  kunde  have  faaet  dem  til  at  lyve.  Historien  om  Op- 
dagelsen af  Guldpladerne  var  gjort  til  Spot  og  Latter  i  den 
Egn,  hvor  de  otte  Mænd  boede.  Opdageren  af  Pladerne  var 
forvist  og  forfulgt.  Disse  Vidner  modtog  intet  uden  Haan  og 
Foragt  ved  at  give  deres  Vidnesbyrd.  Mænd  lyver  ikke  for  kun 
at  faa  som  Lon  Verdens  Haan.  De  sætter  ikke  deres  Navn  til 
falske  Erklæringer  angaaende  en  eller  anden  Hændelse  kun 
for  at  faa  deres  Navn  i  daarligt  Ry.  Dem,  der  forkaster  Vid- 
nesbyrdet af  disse  Mænd,  er  tvungne  til  at  sige,  at  disse  otte 
Mænd  var  saa  hengivne  til  Løgn,  at  de  alle  frivilligt  blev 
enige  om  tilsammen  at  publicere  en  stor,  alvorlig  Usandhed, 
kun  for  at  de  derved  kunde  nedkalde  Verdens  evige  Haan 
over  deres  Hoveder!  At  antage  noget  saa  meningsløst,  er  at 
forkaste  alt,  hvad  vi  kender  til  menneskelige  Erfaringer  og 
den  menneskelige  Naturs  Virkemaade. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  256.) 
Intet  timeligt.  Gud  har  aldrig  givet  en  timelig  Befaling.  Hele 
Guds  Skabelsesværk  er,  som  allerede  antydet,  forst  bleven  til 
aandeligt,  derpaa  timeligt.  Det  vil  sige,  formedelst  den  Aller- 
højestes  Intelligens  blev  al  Ting  først  skabt  eller  frembragt 
aandeligt;  og  enhver  Del  af  det  store  Hele  fremstiller  saaledes 
en  eller  anden  virkelig  Nødvendighed,  indbefattet  i  eller  for- 
bunden med  den  »store  Plan«.  Derfor,  lige  meget  hvad  der 
frembringes  paa  Jorden  for  Menneskets  Gode,  maa  det  anses 

som  en  Afbildning  af  store,  evige,  aandelige  Virkeligheder.  I 
Henhold  til  denne  Opfattelse  er  ethvert  Arbejde  —  selv  om 
det  kan  betragtes  for  at  være  nok  saa  ringe  og  ubetydeligt, 
og  lige  meget  hvor  fjernt  fra  dette  eller  hint  fundamentale 
Princip  det  tilsyneladende  kan  være  —  kun  en  Genpart  af  det 
aandelige  og  ubetinget  nødvendige,  for  at  Planen,  under  hvil- 
ken Mennesket  virker,  kan  gennemføres. 

Det  er  derfor  af  liden  Betydning,  enten  Mennesket  bruger 
sin  Tid  til  at  dyrke  Jorden,  til  at  lave  Skotøj  eller  til  at  skrive 
Bøger,  dersom  han  blot  udforer  sit  Arbejde  paa  en  dygtig 
Maade.  Alle  saadanne  Beskæftigelser  er  baade  sømmelige  og 
hæderlige;  og  de  er,  som  sagt,  nødvendige  Dele  af  den  »store 
Plan«,  og  som  saadan  vil  de  lede  Mennesket  fremad  paa  den 
Bane,  der  forer  til  evig  Udvikling.  Hermed  forstaar  man  alt- 
saa,  at  lige  meget  til  hvilket  Slags  Arbejde,  man  vier  sig,  for- 
udsat, det  er  hæderligt,  og  at  man  helt  og  holdent  ofrer  sig  for 
samme,  kan  man  være  forvisset  om,  at  paa  den  sidste  store 
Regnskabsdag  vil  den  virkelige  Belønning  for  saadan  vel  ud- 
fort Gerning  blive  forvandlet  til  eller  omsat  i  aandelige  Vær- 
dier, og  som  saadanne  blive  posteret  eller  indførte  i  de  evige, 
himmelske  Optegnelser.  Den  endelige  Prøve,  som  Menneskets 
Bedrifter  maa  udstaa,  drejer  sig  altsaa  til  sidst  om  Kvaliteten, 
man  har  fremvist,  ikke  om,  hvilken  Slags  Arbejde  man  har 
udfort  paa  Jorden. 

Mennesket  véd  forholdsvis  lidt.  Uden  paa  Forhaand  at  vide 
eller  tilfulde  forstaa  Hensigten  med  Guds  fuldstændige  Plan, 
den  Plan,  som  han  i  sin  uendelige  Visdom  har  beredt  for  sine 
Born,  antager  Mennesket  sin  Del  i  samme;  og  fornuftig  er  det 
Menneske,  der  lægger  sin  hele  Styrke  for  Dagen  og  ærligt  ud- 
forer det  Arbejde,  lige  meget  hvad  der  ligger  ham  nærmest. 
Saadanne  vil  i  Fremtiden  erfare,  at  Belønningen  for  det  Ar- 
bejde, de  med  Flid  har  udfort  her  i  Jordelivet,  skal  omdannes 
saaledes,  at  den  vil  straale  med  Ynde  og  Herlighed  over  al 
Forventning.  Nej,  mere  endda:  Man  behøver  ikke  at  vente  ret 
længe  paa  Forvandlingen  eller  Belønningen  for  godt  og  ærligt 
udfort  Arbejde.  Den,  der  med  Liv  og  Lyst  arbejder  med,  hvad 

det  end  er  —  erholder  selv  her  paa  Jorden  Styrke  og  Kræfter, 
baade  legemlig  og  aandelig,  samt  en  usigelig  stor  Glæde  for 
sine  Anstrengelser.  Alt  hæderligt  Arbejde  er  helligt,  og  for  saa 
vidt  det  bliver  godt  udført,  medbringer  det  sin  egen  Beløn- 
ning, baade  her  og  hisset. 

Ikke  desmindre  bør  jo  enhver  gøre  sig  Umage  for  at  faa  en 
saadan  Beskæftigelse,  som  han  helst  foretrækker,  og  som  han 
foler  sig  bedst  skikket  til.  Dog  er  det  muligt  for  de  fleste  paa 
en  tilfredsstillende  Maade  at  udføre  næsten  hvad  Slags  Ar- 
bejde, de  foretager  sig.  Det  Arbejde,  vi  endelig  griber  til,  bør 
vi  antage  med  Henblik  paa  dets  evige  Værdi. 

Uegennytte.  For  Mennesket  at  antage  en  Stilling  i  Samfun- 
fundet  —  maaske  en,  han  aldeles  ikke  er  tilfreds  med;  at  ud- 
føre godt  og  ærligt,  hvad  som  helst  man  maa  tage  fat  paa  — 
maaske  noget  ganske  andet  Arbejde  end  det,  han  helst  vil 
beskæftige  sig  med;  at  elske  og  være  tilfreds  med  saadan  Ger- 
ning samt  helt  forglemme  sig  selv  for  andres  Skyld  —  se, 
dette  er  ikke  en  let  Sag.  Et  saadant  Liv  er  ensbetydende  med 
Selvfornægtelse,  Selvtvang,  Selvunderkuelse;  og  den  alene  kan 
udholde  det,  som  er  i  Besiddelse  af  en  urokkelig  Tro  paa  For- 
synets Styrelse  og  en  klar  Forstaaelse  angaaende  Frelsens 
Plan. 

FREMTIDENS  HAAB. 

Tiden  er  ustandselig.  Der  var  et  Igaar,  der  er  et  Idag,  og 
der  vil  komme  et  Imorgen.  Evangeliets  Plan  indbefatter  al 
Tid.  Fremtiden  spiller  en  stor  Rolle  i  den  evige  Plan. 

Idag.  Af  alle  Dage  er  den  Dag  Idag  den  allervigtigste.  Den 
er  hele  Fortidens  Produkt.  Dersom  enhver  Idag  er  stor,  vil 
Imorgen  blive  endnu  langt  større.  Den  eneste  Maade,  hvorpaa 
man  kan  opnaa  den  rene,  sande  Livsglæde,  er  at  man  kun 
tænker  lidt  paa  Imorgen,  men  lever  saa  meget  som  muligt 
Idag. 

Imorgen.  Men  alligevel  kommer  med  Sikkerhed  Morgen- 
dagen. Solen  gaar  ned;  saa  sover  vi  en  Stund;  og  saa  vaagner 
vi  op  og  gaar  en  ny  Dag  i  Møde.  Stedse  oprinder  der  nye 
Dage.  Idag  er  os  en  vigtig  Dag;  men  der  kommer  endnu  en 

anden,  en  vigtigere  Dag.  Hvad  Morgendagen  bærer  i  sit  Skød 
for  os,  beror  for  en  stor  Del  paa  Idag.  I  hvert  Fald  vil  Mor- 
gendagens Begyndelse  blive  lig  Idags  Aften.  Vort  Haab  for 
Imorgen  kommer  an  paa,  hvorledes  vi  har  anvendt  den  Dag, 
der  hedder  Idag.  Tidsaldrene  kommer  ikke  med  pludselige 
Spring.  Skridt  efter  Skridt  kommer  de,  og  Dag  efter  Dag  gli- 
der de  ind  i  Evighedens  Skød. 

Den  Lov,  der  gælder  for  Dagen  Idag,  er,  at  Glæde  vil  for- 
klare enhver  kommende  Imorgen,  dersom  vi  godt  og  trofast 
udforer  vort  Arbejde  Idag.  Intet  Menneske  véd,  om  dets  Imor- 
gen vil  finde  det  her  paa  Jorden  eller  i  en  anden  Tilværelse 
med  nye  Pligter  og  under  nye  Omgivelser.  Men  om  en  Ting  er 
man  aldeles  sikker  paa,  nemlig,  at  Jordelivets  Tilværelse  vil 
vedblivende  udgøre  en  Del  af  en  evigvarende  Fremtid,  og  at 
vi  vil  tage  fat  paa  vort  Arbejde,  hvor  vi  nedlagde  det  Igaar. 

(Fortsættes.) 

JEG  TALER. 

Jeg  er  det  største  Ord  i  Sproget. 

Jeg  er  det  fundamentale  Princip  i  al  Religion,  Grund- 
volden til  al  Forretning. 

Foruden  mig  vilde  Regeringer,  Domstole,  Banker  og  Fa- 
milie-Institutionerne synke  i  Ruiner. 

Jeg  holder  Kaos  borte  fra  Verden. 

Jeg  fylder  Hjertet  med  Mod,  trods  Vanskeligheder  og  An- 
sigt til  Ansigt  med  Misundelse  og  Had. 

Jeg  opholder  dit  Smil,  indtil  Nederlag  vender  sig  til  Sejr. 

Næsten  alle  Sorger  og  Bekymringer,  som  Mennesket  ken- 
der, kommer  fra  min  Ærkefjende  —  Frygt. 

Jeg  er  Tro.  Young  People. 

»Betragt  Generationerne  fra  gammel  Tid  og  se:  Stolede  de 
nogensinde  paa  Herren  og  var  beskæmmede;  eller  frygtede  de 
ham  og  blev  forladte;  eller  foragtede  han  nogensinde  dem,  der 
paakaldte  ham?« 

DE  LYKKELIGSTE  MENNESKER. 

De  lykkeligste  Mænd  og  de  lykkeligste  Kvinder,  vi  kender 
i  Verden,  er  dem,  der  lever  deres  Liv  i  Overensstemmelse 
med  Lærdommene  i  Jesu  Kristi  Evangelium.  Det  er  dem,  der 
har  en  Forsikring  om  et  evigt  Liv.  Det  er  dem,  der  forstaar 
Hensigten  med  vor  Tilværelse.  Det  er  dem,  der  føler,  at  søge 
forst  Guds  Rige  og  hans  Retfærdighed  mener  alt  det,  Mænd 
og  Kvinder  kan  nyde  i  dette  Liv  eller  Livet  efter  dette. 

George  Albert  Smith. 


NADVERVERS  OG  KORLEKTIE 

for  September  1928. 
Nadververs: 

Igen  vi  staar  ved  Herrens  Bord, 
Med  Jesus,  vor  Forløser  stor; 
I  Tro  paa  hans  Forsoningsdød, 
Der  ene  frelser  os  for  Nød. 

Korlektie: 

11.  Vi  fordrer  Ret  til  at  dyrke  Gud  den  Almægtige  i  Over- 
ensstemmelse med  vor  egen  Samvittigheds  Bydende  og 
indrømmer  alle  Mennesker  den  samme  Rettighed;  lader 
dem  tilbede  hvad  som  helst,  hvor  som  helst  og  paa 
hvilken  som  helst  Maade,  de  behager. 

